Бул. 12. фебруар 89

Тел: 018/583-700, 583-701

Тел/факс: 018/582-224

info@gocrvenikrst.rs

**Република Србија**

**Град Ниш**

**Градска општина Црвени Kрст**

**Управа Градске општине Црвени Kрст  
Веће Градске Општине Црвени Крст/СМ**

**Број: 20 /2023-3**

**Датум: 18 . 01. 2023.г.**

На основу члана 3 Правилникa о начину и поступку остваривања права на доделу средстава из буџета Градске општине Црвени Крст за програме којима се задовољавају интереси грађана у области спорта, а који су од значаја за Градску општину Црвени Крст број: 92/2019-03 од 25.02.2019 године, Веће Градске општине Црвени Крст донело је Одлуку бр.11/2023-03 од 13.01.2023. године о расписивању

**ЈАВНОГ ПОЗИВА**

за доделу средстава из буџета Градске општине Црвени Крст за 2023. годину за програме којима се задовољавају интереси грађана у области спорта од значаја

за Градску општину Црвени Крст

Пријаве са пратећом документацијом се достављају адресиране на следећи

начин:

**ГРАДСКА ОПШТИНА ЦРВЕНИ КРСТ**

**Ул. Булевар 12. Фебруар бр. 89, Ниш**

**Пријава на јавни конкурс за финансирање/суфинансирање програма из**

**области спорта од значаја за Градску општину Црвени Крст из буџета Градске**

**општине Црвени Крст за 2023. годину са назнаком „не отварати пре састанка**

**комисије за отварање предлога програма“**

**УСЛОВИ КОНКУРСА:**

Право учешћа на конкурсу имају спортске организације регистроване као

удружења у складу са Законом о спорту, Спортски савези и друштва у складу са

Законом o спорту, који имају седиште на територији Градске општине

Црвени Крст и удружења и савези у области спорта, који су регистровани на територији других општина, али ће своје програмске активности реализовати на територији ГО Црвени Крст.

Пријава на конкурс врши се попуњавањем апликационог формулара који се у

електронском облику може преузети са званичне инетернет странице Градске

општине Црвени Крст: www.gocrvenikrst.rs, или преузети лично у канцеларији бр. 14 у згради ГО Црвени Крст, ул. Бул. 12. Фебруар број 89, Ниш.

Сваки други начин аплицирања је неприхватљив.

**Уз апликациони формулар** , обавезно приложити:

1. образац **пријаве** за учешће на конкурсу;

2. решење о регистрацији спортске организације у Агенцији за привредне

Регистре (у колико се конкурише први пут);

3. Управе за трезор – подаци о кориснику јавних средстава,

4. билтен - календар такмичења за такмичарску годину Савеза у коме се клуб такмичи;

5. копија Статута (у колико се конкурише први пут),

6. копије захтева за финансирање код других инстанци, односно потврде

одобрених финансијских средстава - уколико их подносиоци поседују, као и

ангажовање средстава.

**ПОСТУПАК ДОДЕЛЕ СРЕДСТАВА**

Комисија за стручну процену пријава разматраће пристигле предлоге програма.

Непотпуне или неуредне пријаве на конкурс, неће се разматрати.

Одлуку о избору програма који се суфинансирају/финансирају из буџета

Градске општине Црвени Крст доноси Веће Градске општине Црвени Крст у року од 15

дана од достављања предлога од стране стручне комисије.

Подносиоци чији програм није одобрен за финансирање, обавештавају се о

томе у року од 10 дана од дана доношења одлуке.

Учесници конкурса који су добили средства у износу мањем од траженог,

дужни су да у року од осам дана од дана пријема обавештења доставе ревидирану

структуру износа трошкова за програм наведен у пријави на конкурс, сходно висини

додељених средстава, односно обавештење о томе да ли одустају од средстава

која су им додељена.

**Конкурс је отворен од 18. 01. 2023 . године, до утрошка средстава утврђених Одлуком о буџету Градске општине Црвени Крст за 2023. годину**.

Комплетна конкурсна документација се доставља у затвореној коверти, на чијој полеђини се наводе основни подаци о подносиоцу пријаве. Пријаве се предају на писарници Градске општине Црвени Крст, са назнаком за

**Комисији за спровођење поступка по конкурсу за доделу средстава за програме из области спорта Градске општине Црвени Крст, ул. Бул. 12. Фебруар бр. 89, Ниш.**

**ВЕЋЕ ГРАДСКЕ ОПШТИНЕ ЦРВЕНИ КРСТ**

**Председник Већа**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Проф. др Мирослав Милутиновић**